b'\n_START_ARTICLE_\nIntelektas\n_START_SECTION_\n\xc5\xbdmogaus intelekto teorijos\n_START_PARAGRAPH_\nPla\xc4\x8diai paplitusi\xc4\x85 intelekto teorij\xc4\x85 sudaro psichometrini\xc5\xb3 testavim\xc5\xb3 pagrindas, pavyzd\xc5\xbeiui, intelekto koeficiento (IQ) testai; ta\xc4\x8diau kai kurie moksliniai-tyrin\xc4\x97tojai yra nepatenkinti tradiciniais IQ testais, tod\xc4\x97l jie pasi\xc5\xabl\xc4\x97 savo i\xc5\xa1pl\xc4\x97totas alternatyvias intelekto teorijas. Radikaliai nusiteik\xc4\x99 mokslininkai mano, jog intelektas kyla i\xc5\xa1 nepriklausom\xc5\xb3 \xc5\xbemogaus sugeb\xc4\x97jim\xc5\xb3, kurie unikaliai atskleid\xc5\xbeia \xc5\xbemogaus intelektualum\xc4\x85.\n_START_SECTION_\nIntelekt\xc5\xb3 \xc4\xafvairov\xc4\x97s teorija\n_START_PARAGRAPH_\nIntelekt\xc5\xb3 \xc4\xafvairov\xc4\x97s teorija buvo pasi\xc5\xablyta Howard Gardner 1983 m., kuris nor\xc4\x97jo geriau i\xc5\xa1nagrin\xc4\x97ti ir apib\xc5\xabdinti intelekto s\xc4\x85vok\xc4\x85. H. Gardnerio 1989 m. atlikti tyrin\xc4\x97jimai patvirtina nuomon\xc4\x99, kad intelekt\xc4\x85 sudaro ne vienas, o daug lygiaver\xc4\x8di\xc5\xb3 sugeb\xc4\x97jim\xc5\xb3, kuri\xc5\xb3 kiekvienas turi savo simboli\xc5\xb3 sistem\xc4\x85 - savit\xc4\x85 informacijos perdirbimo vienet\xc4\x85.\n_START_SECTION_\nEmocinis intelektas\n_START_PARAGRAPH_\nEmocinis intelektas - sugeb\xc4\x97jimas susitvardyti, \xc4\xafkv\xc4\x97pti \xc5\xbemones (motyvacija), \xc4\xafsijausti \xc4\xaf kito \xc5\xbemogaus jausmus (empatija), \xc4\xafsis\xc4\x85moninti savo jausmus bei rasti savo gilumines emocij\xc5\xb3 prie\xc5\xbeastis, i\xc5\xa1\xc5\xa1aukti teigiamas emocines b\xc5\xabsenas kituose. Jausm\xc5\xb3 pa\xc5\xbeabojimo bei atsispind\xc4\x97jimo - sugeb\xc4\x97jimas atkartoti greta esan\xc4\x8dio \xc5\xbemogaus laikysen\xc4\x85, balso skambes\xc4\xaf, veido i\xc5\xa1rai\xc5\xa1k\xc4\x85, nuotaik\xc4\x85, m\xc4\x85stysen\xc4\x85 - i\xc5\xa1lavintas \xc4\xafg\xc5\xabdis.\n_START_SECTION_\nIntelekto i\xc5\xa1sivystymo lygmenys pagal Maslou teorij\xc4\x85\n_START_PARAGRAPH_\n1) Fiziologinis. Palaikomos gyvybin\xc4\x97s funkcijos: kv\xc4\x97pavimas, mityba, tu\xc5\xa1tinimasis, miegas._NEWLINE__NEWLINE_2) Saugumo, savisaugos. Palaikomas fizinis ir emocinis saugumas: fizinio k\xc5\xabno, \xc5\xa1eimos, teritorijos bei turto ir moral\xc4\x97s apsauga, resurs\xc5\xb3 kaupimas._NEWLINE__NEWLINE_3) Socialinis. Palaikomi santykiai: socializacija, draugyst\xc4\x97, \xc5\xa1eima, meil\xc4\x97, intymumas._NEWLINE__NEWLINE_4) Savivert\xc4\x97s ir pripa\xc5\xbeinimo. Vertinami savo ir aplinkini\xc5\xb3 veiksmai bei pasiekimai, atsiranda pagarbos ir pasitik\xc4\x97jimo poreikis sau ir kitiems, noras tobul\xc4\x97ti._NEWLINE__NEWLINE_5) Savirealizacijos ir problem\xc5\xb3 sprendimo. Poreikis panaudoti ir perduoti turimas \xc5\xbeinias bei patirt\xc4\xaf, siekti auk\xc5\xa1tesni\xc5\xb3 tiksl\xc5\xb3: atmetami i\xc5\xa1ankstiniai nusistatymai, emocijos ir asmeni\xc5\xa1kumai bei priimami faktai, atsiranda noras kurti, tobulinti, \xc4\xafgyvendinti sumanymus, veikti d\xc4\x97l bendros gerov\xc4\x97s, analiti\xc5\xa1kai ir konstruktyviai spr\xc4\x99sti problemas.\n_START_SECTION_\nDirbtinis intelektas\n_START_PARAGRAPH_\nDirbtinis intelektas \xe2\x80\x93 bet koks dirbtinai sukurtas intelektas._NEWLINE_Dirbtinis intelektas skiriasi nuo \xc4\xafprast\xc5\xb3 kompiuterini\xc5\xb3 algoritm\xc5\xb3 tuo, kad gali apsimokyti, tai atlikdamas t\xc4\x85 pat\xc4\xaf veiksm\xc4\x85 gali elgtis kitaip priklausomai nuo prie\xc5\xa1 tai atlikt\xc5\xb3 veiksm\xc5\xb3._NEWLINE_Dirbtinio intelekto tyrimai remiasi psichologijos ir neurologijos, matematikos ir logikos, komunikacijos teorijos, filosofijos ir lingvistikos moksl\xc5\xb3 duomenimis. Dirbtinio intelekto tyrimuose da\xc5\xbenai pagal gyv\xc5\xb3 organizm\xc5\xb3 nerv\xc5\xb3 sistem\xc4\x85 kuriami supaprastinti teoriniai modeliai. Jie vadinami neuroniniais tinklais, kurie v\xc4\x97liau panaudojami sprend\xc5\xbeiant \xc4\xafvairi\xc5\xb3 sri\xc4\x8di\xc5\xb3 problemoms spr\xc4\x99sti \xe2\x80\x93 balso ar vaizdo atpa\xc5\xbeinimui, lig\xc5\xb3 diagnozei ir pana\xc5\xa1ioms problemoms, kurios tiksliais algoritmais sunkiai sprend\xc5\xbeiamos d\xc4\x97l ribot\xc5\xb3 technini\xc5\xb3 galimybi\xc5\xb3.'